Careers &#8211; T-ROC &#8211; Retail Sales Associate in Deerfield, Florida | Careers at TMOEXP - Deerfield - 157D
Job Post Information* : Posted Date 3 weeks ago(2/4/2020 10:49 AM) Spreuke van Langenhoven | Maroela Media
C.J. Langenhoven, ook bekend as “Sagmoedige Neelsie”, was een van Suid-Afrika se grootste denkers, digters en skrywers. Hy was ook kampvegter vir Afrikaans. Kom geniet sy wyshede en spitsvondighede, die beste van sy spreuke byeengebring deur J.A. Scannell.
Cornelis Jacobus Langenhoven (13 Augustus 1873 – 15 Julie 1932), beter bekend as Sagmoedige Neelsie of Kerneels het ŉ indrukwekkende rol in die Afrikaanse literêre en kulturele geskiedenis gespeel en was een van Afrikaans se grootste voorstanders. Langenhoven se bekendste werk is die oorspronklike Suid-Afrikaanse volkslied, Die Stem, wat hy reeds in 1918 geskryf het. Dele van dié volkslied is in die nuwe Suid-Afrika se volkslied vervat.
Sy skryfwerk sluit bykans elke genre in, van digkuns tot spookstories. Langenhoven het ook verskeie werke na Afrikaans vertaal, onder andere die Rubaiyat van Omar Khayyam. Hy het nuwe Afrikaanse spreekwoorde geskep en hierdie gewilde versameling deur Jan Scannell bly reeds die afgelope 20 jaar in aanvraag.
As een van die veelsydigste skrywers in Afrikaans was hy ŉ meester kortverhaalskrywer en is welbekend vir sy humoristiese en satiriese werke. Langenhoven was ook bekend vir sy vlymskerp kwinkslae en sagmoedige geaardheid. Sy denkbeeldige olifant, Herrie, was ŉ karakter in talle van sy stories. In 1929 het Langenhoven Herrie se naam selfs op ŉ klip naby Meiringspoort (buite Oudtshoorn) langs die N12-hoofweg uitgekerf, en dit staan vandag nog as Herrie se klip bekend. Herrie se klip is as ŉ nasionale gedenkwaardigheid verklaar.
Langenhoven is in Ladismith gebore en het later na Oudtshoorn verhuis waar hy ŉ bekende inwoner geword het. In 1897 het hy met Lenie van Velden, ŉ weduwee, getrou. Hul enigste kind, Engela, is in 1901 gebore. Teen 1914 het ŉ lid van die parlement geword waar hy die stryd om Afrikaans as ŉ amptelike taal te erken aangepak het. Hy was een van die stigterslede van die nuwe Afrikaanse koerant Die Burger. Die Suid-Afrikaanse Poskantoor het in 1973 ŉ viersentseël ter ere van Langenhoven uitgereik.
Langenhoven het aanvanklik skepties gestaan teenoor die moontlikhede van Afrikaans, wat toe nog in sy kinderskoene as skryftaal gestaan het. Hy het egter later ŉ vurige voorstander geword van alles wat Afrikaans is en het as skrywer so ŉ omvangryke oeuvre opgebou (sy Versamelde Werke beslaan 16 dele) dat hy selfs beskou kan word as die man wat die Afrikaners leer lees het.